
CAN FUDDUGOL 


EISTEDDFOD BETHESDA, MERTHYR-TYDFIL, 
RHAGFYR 29ain, 1851, 








I. 
Do, do, mi welais yn fy nydd—Galedi mawr, 
Dirboenau corff a chalon brudd—Ar lawer awr; 
Yn foreu, boreu daeth i'm rhan. 
I ddyoddef cur a gofid gan 
Helbulon byd o fan i fan,—O dan y dda'r: 
Gan gur ac aeth trwm lwythog wyf, 
Dihoeni mae fy nerth a'm nwyf, 
Yn mol y byd 'r wyf dan fy nghlwyf—O ddwfn âr. 
II. 

Ni welir yma wawl y dydd, —Na gwen y lloer; 
Ond t wyllwch dudew yma sydd,—Rhwng creigiau 
A'r tramwyfeydd mor llawn o ddw'r, [oer: 
Nes gwlychu'r aml fferau gwr, 
Heb le i droi ìi dy na thwr—l dwymno'r traed: 
Yr awyr hefyd sydd yn ddrwg 
Ac anmhur iawn gan bylor fwg, 
Yrhwnbobmunud awra ddwg—Wenwyn i'm gwaed. 

IT. 
A'r foment hon mae uwch fy mhen—Ryw garreg 

fawr, 

A'i phwys ar frigyn bach o bren,—Bron d'od i lawr 
Os syrthio wna, does fan i droi 
Lle gallwyf fi'n ddiangol ffoi,— | 
Nac oes, nis gallaf byth ysgoi,— Rwyf yn fy medd, 
Ac ar fy ngwaith yn frin y tir, 
Mae'r cwbl oll yn.crynu'n wir,— 
Ow! f'einioes wyt fel-oernos hir,—Heb awr o hedd, 

1V. 

Lluoedd o'm hen gydweithwyr prudd--Ar hyn o dro; 

Yn wyw. eu gwedd, a gwelw eu grudd,—8y'n dod 

Y rhai pan ydoedd iacha'u bron, [i'm co'; 

Ar hoe ac yn bwyta'n llon, 

Heb feddwl dim fod peryglon— Yn agos i'nt; 

Ond mewn amrantiad, wele hwy 

O dan y garn, yn myned trwy 

Erch boen ac ing angeuol glwy',—Yn wael eu hynt. 
“ 

Ac yn eu plith, ami yn fyw,— Dan rym o fraw, 

(Er dyoddef loesion esgyrn briw)—Ymlysgais draw, 

Ac awydd mawr yn llanw'm bryd 

Am gael yn rhywle loches glyd, 

Ond ofer im” oedd hyn ìi zyd,— Run man ni chaed: 

Ymrhwygai'r nen gan dori'n groes, 

A syrthiodd dernyn ar fy nghoes: 

Bu'm yno'n hir dan ddirfawr loes,—Mewn llyn 0 

waed, 





VI, 
Bryd arall ar ben boreu glas,—Wrth newid tro, 
Doi rhaì i mewn, ae ereill ma's—O'r pydew glo, 
Gan ddweud eu cwyn un wrth y llall; 
A dwys rybuddiai'r bobl gall 
Y ie'netyd gwyllt, rhag gwneuthur gwall—Tra yn y 
A hwythau yn ddifrifol iawn [gwaith ; 
A roisant iddynt atteb llawn, 
Gan ddweud, “Y cwbl oll a wnawn, ”—Mewn ufudd 

iaith. 

VII. 
Ond ar y gair, rhyw hyrtyn ffol—Yn fyrbwyll iawn, 
A drodd i fân oedd nes yn ol,—Gan danchwa'n llawn; 
Â'r funud nesaf, grym o dân 
A ysai'r cwbl yn ei fla'n, 
Gan chwalu'r lle yn chwilfriw man,— A rhuo'n groch; 
A degau o drueiniaid tlawd 
Heb fan i ffci rhag rhwysg ei rawd, 
Yn gorfod goddef pobi'r enawd— Mewn fflam lasgoch. 

VIII. 
A chan y gwynt aruthrol fu—Ar ol y fflam, 
Ca'dd llawer brofi angau du,—Ac ereill nam: 
Wrth gael eu gyru gan y gwynt 
Lawr ac i fynu ar eu hynt 
Yn erbyn coed a cherrig, in't—Daeth tynghed drom. 
Ow! drymed ydoedd clywed cri 
Tad, brodyr a chyfeillion lu, 
Yn fadfyw yno o bob tu,— Trwy'r ardal lom. 

IX. 
A buan iawn ymledu wnaeth—Y farwol nwy, 
A chyda hyn pob llais a aeth—Yn ddistaw mwy; 
Ond mi ge's fan, er dan fy nghur, 
Lle'r ydoedd peth o'r awyr bur, 
Gorweddais yno amser hir,— Mewn dirfawr wres; 
Ac wedi treulio wyth neu naw 
O oriau blin mewn poen a braw, 
Mi welais oleu oddidraw—Yn nesu'n nes. 


X. 
Acynei wawl yn glir ar g'oedd—Pan ddaeth yn mla'n, 
Ce's weled pob peth fel yr oedd—Ar ol y tan; 
Sef drysau a chertwyni'n ddellt 
Ar hyd y lle, fel sarnfa wellt, 
Gan rwysg y fflam oedd fel y mellfi—O rym a llun: 
A'r lle yn llawn o gnawd a gwaed, 
Ymenydd hefyd, dwylaw, traed,— 
A phawb yn feirw yno gaed,—Ond mi fy hun, 

XI. 
Bywydau pawb oedd wrth y pwll—A aeth ar goll: 
Can's aeth pob congl, cell a thwll— Yn wenfflam oll; 
A thaclau'r pwll yn garnedd fawr, 
Ac oll yn yfllon ar y llawr,— 
Gwae, gwae erioed im' wed yr awr— Anffodus hon. 
O! chwi sy'n byw mor llon eich bryd 
Ar wyneb da'r, yn llawn eich byd, 
Tosturiwch wrth fwngloddiwr drud— Sydd dan y don. 

THOMAS JONES, MERTHYR. 

CWYN Y PLENTYN AMDDIFAD: 


—— 


CAN FUDDUGOL EISTEDDFOD DOWLAIS, TACHWEDD 20ain, 1849. 

MAE myrdd o blant mewn rhwysg a nerth 
Yn dangos gwerth rhieni; 
Diwallir hwy mewn cartref clyd, 
A gwen y byd i'w lloni: 
Ond tynghed arall ddaeth i mi, 
Ow! gyrrwyd fi yn grwydriad; 
Goddefais wg y byd a'i wawd, 
Yn blentyn tlawd amddifad. 


Bu'm lawer gwaith mewn dirfawr boen, 
Yn groenllwm a newynog, 

Yn crefu'n daer am gardod fach 
Gan ddynion iach cyfoethog; 

Ond gommedd wnaent,-a'm gyrru ìi ffwrdd, 
Heb gwrdd a neb o deimlad 

A fyddai yn dosturiol frawd 
Wrth blentyn tlawd amddifad. 


Mae rhew ac eira'n fferu ngwaed, 
A'm traed yn methu cerdded, 
Y cylla'n wag,—'rwy'n colli 'ngrym, 
Heb obaith im' ymwared: 
Mae'r byd a'i bethau'n cilio draw, 
Mewn braw wyf bob anadliad, - 
Y Duw /mddangosodd yn y enawd, 
'Clyw 'nghwyn i, dlawd amddifad. 


Ha! .Beth yw'r goleu disglaer mawr 
Sy'n taenu gwawr o'm deutu? 

Anneirif lu, mewn gwisgoedd gwyn: 
Sydd yn fy amgylchynu,-—— 

A chlywaf lais effeithiol iawn, 
Yn llawn addfwynder cariad, 

Yn dweyd “Mr FYDDAF DAD A BRAWD 
I'R PLENTYN TLAWD AMDDIFAD.” 


-— DANIEL JONES, MERTHYR. 

